Marcel Ciolacu, liderul PSD, salută victoria partidului Maiei Sandu la alegerile parlamentare din Republica Moldova.
Marcel Ciolacu: "Tot respectul și admirația pentru cetățenii moldoveni". El precizează că PSD va sprijini demersurile noii majorități proeuropene din Parlamentul de la Chișinău.
Salutăm victoria Partidului Acțiune și Solidaritate (PAS) în alegerile anticipate, iar PSD va sprijini demersurile noii majorități proeuropene din Parlamentul de la Chișinău, transmite liderul social-democraților, Marcel Ciolacu: "Tot respectul și admirația pentru cetățenii moldoveni"."Vești extraordinare de la frații noștri din Republica Moldova! Tot respectul și admirația pentru cetățenii moldoveni! Au dat o nouă dovadă că vor să-și construiască un viitor european! Salutăm victoria Partidului Acțiune și Solidaritate (PAS) în alegerile anticipate", transmite pe Facebook Marcel Ciolacu.El precizează că PSD va sprijini demersurile noii majorități proeuropene din Parlamentul de la Chișinău."Susținem reformele și implementarea Acordului de Asociere cu Uniunea Europeană. Împreună suntem mai puternici", conchide liderul social-democraților.Partidul Acțiune și Solidaritate al președintei Maia Sandu a obținut 52 de procente, după numărarea a 99% din voturi.PAS este urmat de Blocul Comuniștilor și Socialiștilor, alianța fostului președinte Igor Dodon, cu 27% și de Partidul Politic Șor, care a obținut cinci procente.